Čihuahua (miestas)

Čihuahua () – miestas šiaurinėje Meksikoje, Čihuahua valstijos sostinė. Miestas yra apie 1400 m virš jūros lygio, plynaukštėje, kurią iš rytų, pietų ir vakarų supa kalnai. Miesto centre yra graži aikštė, kurioje stovi paminklas Migeliui Hidalgui (Miguel Hidalgo) ir jo generolams, 1810 m. revoliucijos lyderiams. Čihuahua – kalnakasybos centras (apylinkėse išgaunama švino ir cinko rūdos, sidabras), taip pat išvystyta tekstilės pramonė, metalurgija, mašinų gamyba. 1954 įkurtas Čihuahua autonominis universitetas. Yra 1725–1825 metų katedra, kurioje įkurtas sakralinio meno muziejus.

Šio miesto vardu pavadinta šunų veislė.

 Istorija 

Čihuahua įkurta 1709 m. ispanų, XVIII amžiuje buvo gen.kapitonijos centras. Per 1846–1848 metų JAV-Meksikos karą du kartus užimtas JAV kariuomenės. 1864 m. trumpai buvo Meksikos sostinė valdant prezidentui P. B. Chuaresui.

 Klimatas 
Čihuahua yra vakarinėje Čihuahua dykumos ekoregiono pusėje, todėl mieste vyrauja karštas semiaridinis klimatas (Kepeno klimato klasifikacija BSh). (direct: Final Revised Paper )

 Šaltiniai 

Kategorija:Meksikos miestai